ZAPISNIK SA SJEDNICE NASTAVNIČKOG VIJEĆA

održane 23. prosinca 2021. u 10:00 h

DNEVNI RED: 1. Molbe učenika

2. Oslobađanje o nastave Tjelesne i zdravstvene kulture

3. Razno

Sjednica počinje u 10:00 i završava u 10:30.

Nazočni: članovi Nastavničkog vijeća Srednje škole Zabok (popis nazočnih i odsutnih članova nalazi se kod voditeljice smjene).

AD 1) Ravnateljica je upoznala članove Nastavničkog vijeća s molbama učenika vezanim za upisom u programe naše škole ili promjenom programa unutar naše škole. Na prijedlog ravnateljice, a od strane nastavničkog vijeća odobrava se molba učenice E.F. za promjenom programa iz prvog ekonomskog razreda u prvi razred turističko-hotelijerski komercijalista. Također se odobravaju molbe učenika M.H. i I.V. u prvi razred programa ekonomist. Molbe su jednoglasno prihvaćene za sve učenike s početnim danom polaska nastave 10.1.2022.

Odbija se molba učenika K.J. za upis u drugi razred ekonomske škole radi povećanja broja učenika koje bi utjecalo na kvalitetu odgojno-obrazovnog procesa.

AD 2) Psihologinja je upoznala članove Nastavničkog vijeća s molbom učenice G.P. za oslobađanjem svih aktivnosti na nastavi Tjelesne i zdravstvene kulture za školsku godinu 2021./2022. Molba je jednoglasno prihvaćena.

AD 3) Razrednica 2.U razreda predložila je Nastavničkom vijeću izreku pedagoške mjere Opomene pred isključenje za učenike L.H. i V.R.. Prijedlog je obrazložila činjenicom da su se učenici dana 9.12.2021. neprihvatljivo ponašale na satu. Razrednica je roditelje obavijestila telefonskim putem, a s učenicama je obavljen razgovor. Roditelji su suglasni s pedagoškom mjerom Opomene pred isključenje s ciljem da učenice poboljšaju svoje ponašanje u školi.

Članovi Nastavničkog vijeća jednoglasno su prihvatili prijedlog o izricanju pedagoških mjera Opomena pred isključenje.

Ravnateljica je sve članove Nastavničkog vijeća obavijestila o nadolazećim edukacijama 4. i 5. siječnja te navela da će dodatne informacije dobiti e-mailom.

Zapisničarka: Maja Kotarski